ส่วนที่ 3

ฐานะทางการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

ผู้สอบบัญชีที่ได้รับความเห็นชอบของบริษัทฯ ในระยะ 3 ปีที่ผ่านมา สำหรับปีบัญชีสิ้นสุดวันที่ 31
ธันวาคม 2554 ได้แก่ นางสาวรุ้งนภา เลิศสุวรรณกุล ผู้สอบบัญชีรับอนุญาตเลขทะเบียน 3516 และ
ปี 2555 และ 2556 ได้แก่ นายโสภณ เพิ่มศิริวัลลภ ผู้สอบบัญชีรับอนุญาตเลขทะเบียน 3182
จากบริษัท สำนักงาน เอินส์ท แอนด์ ยัง จำกัด โดยสามารถสรุปรายงานการสอบบัญชีได้ดังนี้

ผู้สอบบัญชีได้ตรวจสอบงบการเงินรวมของบริษัท เอสวีไอ จำกัด (มหาชน) และบริษัทย่อย
ซึ่งประกอบด้วย งบแสดงฐานะการเงินรวม ณ วันที่ 31 ธันวาคม 2556, 2555 และ 2554
งบกำไรขาดทุนรวม งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่น ๆ
และได้ตรวจสอบงบการเงินเฉพาะกิจการของบริษัท เอสวีไอ จำกัด (มหาชน) ด้วยเช่นกัน
ซึ่งผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงินและรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด
ส่วนผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี
ผู้สอบบัญชีมิได้ตรวจสอบงบการเงินของบริษัทย่อยในต่างประเทศ
ตามที่กล่าวไว้ในหมายเหตุประกอบงบการเงินข้อ 12 ในงบการเงินรวม วันที่ 31 ธันวาคม 2556
และ 2555 บริษัทฯ ได้รวมงบการเงินของบริษัทย่อยดังกล่าวโดยรวมสินทรัพย์รวม ณ วันที่ 31
ธันวาคม 2556, 2555 และ2554 จำนวน 91 ล้านบาท 170 ล้านบาท และ 185 ล้านบาท
ตามลำดับและยอดรายได้รวมสำหรับปีสิ้นสุดวันเดียวกันของแต่ละปีจำนวน 276 ล้านบาท 334
ล้านบาท และ 122 ล้านบาทตามลำดับ งบการเงินของบริษัทย่อยดังกล่าวตรวจสอบโดยผู้สอบบัญชีอื่น
ซึ่งแสดงความเห็นอย่างไม่มีเงื่อนไข โดยผู้สอบได้รับรายงานการตรวจสอบของผู้สอบบัญชีเหล่านั้น
และความเห็นของผู้สอบบัญชีในส่วนที่เกี่ยวข้องกับจำนวนเงินของรายการต่างๆของบริษัทย่อยดังกล่าว
ซึ่งรวมอยู่ในงบการเงินรวมของบริษัทฯได้ถือตามรายงานของผู้สอบบัญชีอื่นเหล่านั้น

ผู้สอบบัญชีได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
โดยเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชี

จากการตรวจสอบของผู้สอบบัญชีและรายงานของผู้สอบบัญชีอื่น ผู้สอบบัญชีเห็นว่า
งบการเงินแสดงฐานะการเงิน ณ วันที่ 31 ธันวาคม 2556, 2555 และ
25534ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท เอสวีไอ
จำกัด (มหาชน) และบริษัทย่อย และเฉพาะของบริษัท เอสวีไอ จำกัด (มหาชน)
โดยถูกต้องตามที่ควรในสาระสำคัญตามมาตรฐานการรายงานทางการเงิน

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ผู้สอบบัญชีได้ให้สังเกตหมายเหตุประกอบงบการเงินข้อ 4
เกี่ยวกับการเปลี่ยนแปลงนโยบายบัญชีเนื่องจากการนำมาตรฐานการบัญชีฉบับที่ 12 เรื่อง
ภาษีเงินได้มาถือปฏิบัติ
บริษัทฯได้ปรับย้อนหลังงบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม
2555
ที่แสดงเป็นข้อมูลเปรียบเทียบเพื่อสะท้อนรายการปรับปรุงจากการเปลี่ยนแปลงนโยบายการบัญชีดังกล่าว
และนำเสนองบแสดงฐานะการเงินรวมและงบแสดงฐานะการเงิน เฉพาะกิจการ ณ วันที่ 1
มกราคม 2555
เพื่อเป็นข้อมูลเปรียบเทียบโดยใช้นโยบายการบัญชีเกี่ยวกับภาษีเงินได้ดังกล่าวด้วยเช่นกัน
ทั้งนี้ผู้สอบบัญชีมิได้แสดงความเห็นอย่างมีเงื่อนไขต่อกรณีนี้แต่อย่างใด

13.1 นโยบายการบัญชีที่สำคัญ

การรับรู้รายได้

  ขายสินค้า

  รายได้จากการขายสินค้ารับรู้เมื่อบริษัทฯได้โอนความเสี่ยงและผลตอบแทนที่มีนัยสำคัญของความเป็นเจ้าของสินค้าให้กับผู้ซื้อแล้ว
  รายได้จากการขายแสดงมูลค่าตามราคาในใบกำกับสินค้าโดย ไม่รวมภาษีมูลค่าเพิ่ม
  สำหรับสินค้าที่ได้ส่งมอบหลังจากหักส่วนลดแล้ว

  ดอกเบี้ยรับ

ดอกเบี้ยรับถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

  เงินปันผลรับ

เงินปันผลรับถือเป็นรายได้เมื่อบริษัทฯมีสิทธิในการรับเงินปันผล

เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสดและเงินฝากธนาคาร
และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3
เดือนนับจากวันที่ได้มาและไม่มีข้อจำกัดในการเบิกใช้

ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ
บริษัทฯและบริษัทย่อยบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

สินค้าคงเหลือ

สินค้าสำเร็จรูปและสินค้าระหว่างผลิตแสดงตามราคาทุนมาตรฐาน (ซึ่งใกล้เคียงกับต้นทุนจริง)
หรือมูลค่าสุทธิที่จะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมดรวมทั้งค่าโสหุ้ยโรงงานด้วย

วัตถุดิบ
วัสดุสิ้นเปลืองและอะไหล่แสดงมูลค่าตามราคาทุนถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดจะต่ำกว่า
และจะถือเป็นส่วนหนึ่งของต้นทุนการผลิตเมื่อมีการเบิกใช้

เงินลงทุน

  ก) เงินลงทุนในหลักทรัพย์เผื่อขายแสดงตามมูลค่ายุติธรรม
  การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกในกำไรขาดทุนเบ็ดเสร็จอื่น
  และจะบันทึกในส่วนของกำไรหรือขาดทุนเมื่อได้จำหน่ายหลักทรัพย์นั้นออกไป

  ข)
  เงินลงทุนในตราสารหนี้ที่จะครบกำหนดชำระในหนึ่งปีรวมทั้งที่จะถือจนครบกำหนดแสดงมูลค่าตามวิธีราคาทุนตัดจำหน่าย
  บริษัทฯตัดบัญชีส่วนเกิน/รับรู้ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
  ซึ่งจำนวนที่ตัดจำหน่าย/รับรู้นี้จะแสดงเป็นรายการปรับกับ ดอกเบี้ยรับ

  ค) เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิของหน่วยลงทุน

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน
จะถูกบันทึกในส่วนของกำไรหรือขาดทุน

ที่ดิน อาคารและอุปกรณ์ และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการให้ประโยชน์โดยประมาณดังนี้

  ------------------------------------------ ----------------------------
  อาคาร                                      20 ปี

  ส่วนปรับปรุงอาคารและที่ดิน                       5 ปี

  เครื่องจักรและอุปกรณ์                           3 - 10 ปี

  เครื่องตกแต่งติดตั้งและอุปกรณ์สำนักงาน              5 - 10 ปี

  ยานพาหนะ                                   5 ปี
  ------------------------------------------ ----------------------------

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน งานระหว่างก่อสร้างและเครื่องจักรระหว่างติดตั้ง

บริษัทฯตัดรายการที่ดิน อาคาร และอุปกรณ์ ออกจากบัญชี
เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์
จะรับรู้ในส่วนของกำไรหรือขาดทุนเมื่อบริษัทฯตัดรายการสินทรัพย์นั้นออกจากบัญชี

สินทรัพย์ไม่มีตัวตน

บริษัทฯบันทึกต้นทุนเริ่มแรกของสินทรัพย์ไม่มีตัวตนตามราคาทุน ภายหลังการรับรู้รายการเริ่มแรก
สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี)
ของสินทรัพย์นั้น
บริษัทฯตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์เชิงเศรษฐกิจของสินทรัพย์นั้น
และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า
บริษัทฯจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็น
อย่างน้อย ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

สินทรัพย์ไม่มีตัวตนที่มีอายุการให้ประโยชน์จำกัดมีดังนี้

  อายุการให้ประโยชน์

  คอมพิวเตอร์ซอฟท์แวร์ 5 - 10 ปี

รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
หรือถูกบริษัทฯควบคุมไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลที่มีสิทธิออกเสียงโดยทางตรงหรือทางอ้อมซึ่งทำให้มีอิทธิพลอย่างเป็นสาระสำคัญต่อบริษัทฯ
ผู้บริหารสำคัญ
กรรมการหรือพนักงานของบริษัทฯที่มีอำนาจในการวางแผนและควบคุมการดำเนินงานของบริษัทฯ

สัญญาเช่าระยะยาว

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับ
ผู้เช่าถือเป็นสัญญาเช่าการเงิน
สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะ
ต่ำกว่า ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
ส่วนดอกเบี้ยจ่ายจะบันทึกในส่วนของกำไรหรือขาดทุนตลอดอายุของสัญญาเช่า สินทรัพย์ที่ได้มา
ตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า
หรืออายุของสัญญาเช่า แล้วแต่ระยะเวลาใดจะต่ำกว่า

สัญญาเช่าที่ดิน อาคาร
และอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ไม่ได้โอนไปให้กับผู้เช่าถือเป็นสัญญาเช่าดำเนินงาน
จำนวนเงินที่จ่ายตามสัญญาเช่าดำเนินงานรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุของสัญญาเช่า

เงินตราต่างประเทศ

บริษัทฯแสดงงบการเงินรวมและงบการเงินเฉพาะกิจการเป็นสกุลเงินบาท
ซึ่งเป็นสกุลเงินที่ใช้ในการดำเนินงานของบริษัทฯ
รายการต่างๆของแต่ละกิจการที่รวมอยู่ในงบการเงินรวมวัดมูลค่าด้วยสกุลเงินที่ใช้ในการดำเนินงานของแต่ละกิจการนั้น

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน
ณ วันสิ้นรอบระยะเวลารายงาน
หรือหากเป็นรายการที่ได้มีการทำสัญญาตกลงอัตราแลกเปลี่ยนล่วงหน้าไว้
ก็จะแปลงค่าโดยใช้อัตราแลกเปลี่ยนที่ตกลงล่วงหน้านั้น

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

การด้อยค่าของสินทรัพย์

ทุกวันสิ้นรอบระยะเวลารายงาน บริษัทฯจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทฯประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทฯใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของ
ผู้ที่ไม่มีความเกี่ยวข้องกัน

บริษัทฯจะรับรู้รายการขาดทุนจากการด้อยค่าในส่วนของกำไรหรือขาดทุน

หุ้นสามัญซื้อคืน

หุ้นสามัญซื้อคืนแสดงมูลค่าในงบแสดงฐานะการเงินด้วยราคาทุนและแสดงเป็นรายการหักจากส่วนของผู้ถือหุ้นทั้งหมด
หากราคาขายของหุ้นทุนซื้อคืนสูงกว่าราคาซื้อหุ้นทุนซื้อคืน
บริษัทฯจะรับรู้ผลต่างเข้าบัญชีส่วนเกินมูลค่าหุ้นทุนซื้อคืนและหากราคาขายของหุ้นทุนซื้อคืนต่ำกว่าราคาซื้อหุ้นทุนซื้อคืน
บริษัทฯจะนำผลต่างหักจากส่วนเกินมูลค่าหุ้นทุนซื้อคืนให้หมดไปก่อน
แล้วจึงนำผลต่างที่เหลืออยู่ไปหักจากบัญชีกำไรสะสม

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนต่อหน่วย

ผลประโยชน์พนักงาน

ผลประโยชน์ระยะสั้นของพนักงาน

บริษัทฯรับรู้ เงินเดือน ค่าจ้าง โบนัส
และเงินสมทบกองทุนประกันสังคมเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงาน

โครงการสมทบเงิน

บริษัทฯและพนักงานได้ร่วมกันจัดตั้งกองทุนสำรองเลี้ยงชีพ
ซึ่งประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน
สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ
เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

โครงการผลประโยชน์หลังออกจากงาน

บริษัทฯมีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน
ซึ่งบริษัทฯถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯคำนวณหนี้สินตามโครงการผลประโยชน์หลังออกจากงานของ
โดยใช้วิธีคิดลดแต่ละหน่วยที่ประมาณการไว้ (Projected Unit Credit Method)
โดยผู้เชี่ยวชาญอิสระได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย
สำหรับโครงการผลประโยชน์หลังออกจากงานของพนักงานจะบันทึกรับรู้ทันทีในกำไรหรือขาดทุน

ประมาณการหนี้สิน

บริษัทฯบันทึกประมาณการหนี้สินไว้ในบัญชีเมื่อมีภาระผูกพันซึ่งเป็นผลมาจากเหตุการณ์ในอดีตได้เกิดขึ้นแล้ว
และมีความเป็นไปได้ค่อนข้างแน่นอนว่าบริษัทฯจะเสียทรัพยากรเชิงเศรษฐกิจเพื่อปลดเปลื้องชำระภาระผูกพันนั้น
และบริษัทฯสามารถประมาณมูลค่าภาระผูกพันนั้นได้อย่างน่าเชื่อถือ

ภาษีเงินได้

ภาษีเงินได้ประกอบด้วยภาษีเงินได้ปัจจุบันและภาษีเงินได้รอการตัดบัญชี

ภาษีเงินได้ปัจจุบัน

บริษัทฯบันทึกภาษีเงินได้ปัจจุบันตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ
โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร

ภาษีเงินได้รอการตัดบัญชี

บริษัทฯบันทึกภาษีเงินได้รอการตัดบัญชีของผลแตกต่างชั่วคราวระหว่างราคาตามบัญชีของสินทรัพย์และหนี้สิน
ณ วันสิ้นรอบระยะเวลารายงานกับฐานภาษีของสินทรัพย์และหนี้สินที่เกี่ยวข้องนั้น
โดยใช้อัตราภาษีที่มีผลบังคับใช้ ณ วันสิ้นรอบระยะเวลารายงาน

บริษัทฯรับรู้หนี้สินภาษีเงินได้รอการตัดบัญชีของผลแตกต่างชั่วคราวที่ต้องเสียภาษีทุกรายการ
แต่รับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษี
รวมทั้งผลขาดทุนทางภาษีที่ยังไม่ได้ใช้ในจำนวนเท่าที่มีความเป็นไปได้ค่อนข้างแน่ที่บริษัทฯจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวที่ใช้หักภาษีและผลขาดทุนทางภาษีที่ยังไม่ได้ใช้นั้น

บริษัทฯจะทบทวนมูลค่าตามบัญชีของสินทรัพย์ภาษีเงินได้รอการตัดบัญชีทุกสิ้นรอบระยะเวลารายงานและจะทำการปรับลดมูลค่าตามบัญชีดังกล่าว
หากมีความเป็นไปได้ค่อนข้างแน่ว่าบริษัทฯจะไม่มีกำไรทางภาษีเพียงพอต่อการนำสินทรัพย์ภาษีเงินได้รอการตัดบัญชีทั้งหมดหรือบางส่วนมาใช้ประโยชน์

บริษัทฯจะบันทึกภาษีเงินได้รอการตัดบัญชีโดยตรงไปยังส่วนของผู้ถือหุ้นหากภาษีที่เกิดขึ้นเกี่ยวข้องกับรายการที่ได้บันทึกโดยตรงไปยังส่วนของผู้ถือหุ้น

ตราสารอนุพันธ์

  สัญญาซื้อขายเงินตราต่างประเทศล่วงหน้า

  ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน
  ณ วันสิ้นรอบระยะเวลารายงาน
  กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในส่วนของกำไรหรือขาดทุน
  ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

  สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายตามเกณฑ์คงค้าง

  สัญญาใช้สิทธิเลือกซื้อขายเงินตราต่างประเทศ

  จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
  ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
  ค่าธรรมเนียมที่บริษัทฯจะไดัรับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

การใช้ดุลยพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการรายงานทางการเงิน
ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ
การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน
ผลที่เกิดขึ้นจริงอาจแตกต่างไปจากจำนวนที่ประมาณการไว้
การใช้ดุลยพินิจและการประมาณการทางบัญชีที่สำคัญมีดังนี้

สัญญาเช่า

ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน
ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญาเพื่อพิจารณาว่า
บริษัทฯได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

ค่าเผื่อหนี้สงสัยจะสูญของลูกหนี้

ในการประมาณค่าเผื่อหนี้สงสัยจะสูญของลูกหนี้
ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
โดยคำนึงถึงประสบการณ์การเก็บเงินในอดีต
อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

มูลค่ายุติธรรมของเครื่องมือทางการเงิน

ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
ฝ่ายบริหารต้องใช้ดุลยพินิจในการประมาณมูลค่ายุติธรรมของเครื่องมือทางการเงินดังกล่าว
โดยใช้เทคนิคและแบบจำลองการประเมินมูลค่า
ซึ่งตัวแปรที่ใช้ในแบบจำลองมาจากการเทียบเคียงกับตัวแปรที่มีอยู่ในตลาด โดยคำนึงถึงสภาพคล่อง
ข้อมูลความสัมพันธ์ และการเปลี่ยนแปลงของมูลค่าของเครื่องมือทางการเงินในระยะยาว

  ค่าเผื่อการด้อยค่าของเงินลงทุนในหลักทรัพย์

บริษัทฯจะตั้งค่าเผื่อการด้อยค่าของเงินลงทุนในหลักทรัพย์เผื่อขายและเงินลงทุนทั่วไปเมื่อมูลค่ายุติธรรมของเงินลงทุนดังกล่าวได้ลดลงอย่างมีสาระสำคัญและเป็นระยะเวลานานหรือเมื่อมีข้อบ่งชี้ของการด้อยค่า
การที่จะสรุปว่าเงินลงทุนดังกล่าวได้ลดลงอย่างมีสาระสำคัญหรือเป็นระยะเวลานานหรือไม่นั้นจำเป็นต้องใช้ดุลยพินิจของฝ่ายบริหาร

ค่าเผื่อการลดลงของมูลค่าสินค้าคงเหลือ

ในการประมาณค่าเผื่อการลดลงของมูลค่าสินค้าคงเหลือ
ฝ่ายบริหารได้ใช้ดุลยพินิจในการประมาณการ ผลขาดทุนที่คาดว่าจะเกิดขึ้นจากสินค้าคงเหลือ
โดยค่าเผื่อการลดลงของมูลค่าสุทธิที่จะได้รับ
พิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้นและ
ค่าเผื่อสำหรับสินค้าเก่าล้าสมัย
เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิดและการเปลี่ยนแปลงของเทคโนโลยีในปัจจุบัน

ที่ดิน อาคารและอุปกรณ์และค่าเสื่อมราคา

ในการคำนวณค่าเสื่อมราคาของอาคารและอุปกรณ์
ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งานของอาคารและอุปกรณ์
และต้องทบทวนอายุการ ให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ฝ่ายบริหารจำเป็นต้องสอบทานการด้อยค่าของที่ดิน
อาคารและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น
ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

  สินทรัพย์ภาษีเงินได้รอการตัดบัญชี

  บริษัทฯและบริษัทย่อย
  จะรับรู้สินทรัพย์ภาษีเงินได้รอการตัดบัญชีสำหรับผลแตกต่างชั่วคราวที่ใช้หักภาษีและขาดทุนทางภาษีที่ไม่ได้ใช้เมื่อมีความเป็นไปได้ค่อนข้างแน่ว่าบริษัทฯจะมีกำไรทางภาษีในอนาคตเพียงพอที่จะใช้ประโยชน์จากผลแตกต่างชั่วคราวและขาดทุนนั้น
  ในการนี้ฝ่ายบริหารจำเป็นต้องประมาณการว่าบริษัทฯควรรับรู้จำนวนสินทรัพย์ภาษีเงินได้รอการตัดบัญชีเป็นจำนวนเท่าใด
  โดยพิจารณาถึงจำนวนกำไรทางภาษีที่คาดว่าจะเกิดในอนาคตในแต่ละช่วงเวลา

  ผลประโยชน์หลังออกจากงานของพนักงานตามโครงการผลประโยชน์

  หนี้สินตามโครงการผลประโยชน์หลังออกจากงานของพนักงาน
  ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆในการประมาณการนั้น
  เช่น อัตราคิดลด อัตราการขึ้นเงินเดือนในอนาคต อัตรามรณะ
  และอัตราการเปลี่ยนแปลงในจำนวนพนักงาน เป็นต้น

  คดีฟ้องร้อง

  บริษัทฯมีหนี้สินที่อาจจะเกิดขึ้นจากการถูกฟ้องร้องเรียกค่าเสียหาย
  ซึ่งฝ่ายบริหารได้ใช้ดุลยพินิจในการประเมินผลของคดีที่ถูกฟ้องร้องแล้วและเชื่อว่าจะไม่มีความเสียหายเกิดขึ้นจึงไม่ได้บันทึกประมาณการหนี้สินดังกล่าว
  ณ วันสิ้นรอบระยะเวลารายงาน

การส่งเสริมการลงทุน

บริษัทฯได้รับสิทธิพิเศษทางด้านภาษีจากคณะกรรมการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่างๆ ที่กำหนดไว้
บริษัทฯได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

+--------------------+-------+-------+-------+-------+-------+------+
| รายละเอียด          |       |       |       |       |       |      |
+--------------------+-------+-------+-------+-------+-------+------+
| 1.  บัตรส่งเสริมเลขที่  | 106   | 106   | 168   | 129   | 272   | 5152 |
|                    | 9(2)/ | 5(2)/ | 6(2)/ | 6(2)/ | 4(2)/ | (2)/ |
|                    |       |       |       |       |       |      |
|                    | 2547  | 2550  | 2550  | 2554  | 2555  | 2556 |
+--------------------+-------+-------+-------+-------+-------+------+
| 2.  เพื่อส่ง          | ผลิต   | ผลิต   | ผลิต   | ผลิต   | ผลิต   | ผลิต  |
| เสริมการลงทุนในกิจการ | PCBA, | PCBA, | PCBA, | PCBA, | PCBA, | PCBA |
|                    | ELECT | ELECT | ELECT | ELECT | Elect | El   |
|                    | RONIC | RONIC | RONIC | RONIC | ronic | ectr |
|                    | PRO   | PRO   | PRO   | PRO   | Pro   | onic |
|                    | DUCTS | DUCTS | DUCTS | DUCTS | ducts | Prod |
|                    |       |       |       | และ   |       | ucts |
|                    |       |       |       | HAND  |       |      |
|                    |       |       |       | MICRO |       |      |
|                    |       |       |       | PHONE |       |      |
+--------------------+-------+-------+-------+-------+-------+------+
| 3.  ส              |       |       |       |       |       |      |
| ิทธิประโยชน์สำคัญที่ได้รับ |       |       |       |       |       |      |
+--------------------+-------+-------+-------+-------+-------+------+
|   3.1              | 3 ปี   | 5 ปี   | 5 ปี   | 5 ปี   | 5 ปี   | 8 ปี  |
|                    |       |       |       |       |       |      |
|  ได้รับยกเว้นภาษีเงินได | (สิ้นส  |       |       |       |       |      |
| ้นิติบุคคลสำหรับกำไรสุทธ | ุดแล้ว) |       |       |       |       |      |
| ิที่ได้จากการประกอบกิจก |       |       |       |       |       |      |
| ารที่ได้รับการส่งเสริมแล |       |       |       |       |       |      |
| ะได้รับยกเว้นไม่ต้องนำเ |       |       |       |       |       |      |
| งินปันผลจากกิจการที่ได้ร |       |       |       |       |       |      |
| ับการส่งเสริมซึ่งได้รับยก |       |       |       |       |       |      |
| เว้นภาษีเงินได้นิติบุคคลไ |       |       |       |       |       |      |
| ปรวมคำนวณเพื่อเสียภาษี |       |       |       |       |       |      |
+--------------------+-------+-------+-------+-------+-------+------+
|   3.2              | ไ     | ไ     | ไ     | ไ     | ไ     | ไม   |
|                    | ม่ได้รับ | ม่ได้รับ | ม่ได้รับ | ม่ได้รับ | ม่ได้รับ | ่ได้รับ |
|  ได้รับอนุญาตให้หักเงินไ |       |       |       |       |       |      |
| ด้พึงประเมินเป็นจำนวนเ |       |       |       |       |       |      |
| ท่ากับร้อยละห้าของรายไ |       |       |       |       |       |      |
| ด้ที่เพิ่มขึ้นจากปีก่อนจากก |       |       |       |       |       |      |
| ารส่งออกเป็นระยะเวลา |       |       |       |       |       |      |
|   10 ปี ทั้งนี้         |       |       |       |       |       |      |
|   รายไ             |       |       |       |       |       |      |
| ด้จากการส่งออกของปีนั้น |       |       |       |       |       |      |
|   ๆ                |       |       |       |       |       |      |
|   จะต้องไ           |       |       |       |       |       |      |
| ม่ต่ำกว่ารายได้จากการส |       |       |       |       |       |      |
| ่งออกเฉลี่ยสามปีย้อนหลัง |       |       |       |       |       |      |
|   ยกเว้นสองปีแรก     |       |       |       |       |       |      |
+--------------------+-------+-------+-------+-------+-------+------+
|   3.3              | ได้รับ  | ได้รับ  | ได้รับ  | ได้รับ  | ได้รับ  | ได้รับ |
|   ไ                |       |       |       |       |       |      |
| ด้รับยกเว้นอากรขาเข้าส |       |       |       |       |       |      |
| ำหรับเครื่องจักรตามที่คณ |       |       |       |       |       |      |
| ะกรรมการพิจารณาอนุมัติ |       |       |       |       |       |      |
+--------------------+-------+-------+-------+-------+-------+------+
|   3.4              | ได้รับ  | ได้รับ  | ได้รับ  | ได้รับ  | ได้รับ  | ได้รับ |
|   ได้รับยก           |       |       |       |       |       |      |
| เว้นอากรขาเข้าสำหรับว |       |       |       |       |       |      |
| ัตถุดิบและวัสดุจำเป็นที่ต้อ |       |       |       |       |       |      |
| งนำเข้าจากต่างประเทศ |       |       |       |       |       |      |
| เพื่อใช้ในการผลิตเพื่อกา |       |       |       |       |       |      |
| รส่งออกเป็นระยะเวลา1 |       |       |       |       |       |      |
|   ปี                |       |       |       |       |       |      |
|                    |       |       |       |       |       |      |
| นับตั้งแต่วันนำเข้าวันแรก |       |       |       |       |       |      |
+--------------------+-------+-------+-------+-------+-------+------+
| 4.  วันที่เร          |       |       |       |       |       |      |
| ิ่มใช้สิทธิตามบัตรส่งเสริม |       |       |       |       |       |      |
+--------------------+-------+-------+-------+-------+-------+------+
| - วัตถุดิบ            | 20    | 24    | 30    | 1     |       |      |
|                    | ก.ค.  | เม.ย. | ส.ค.  | พ.ค.  |       |      |
|                    | 2547  | 2551  | 2550  | 2554  |       |      |
+--------------------+-------+-------+-------+-------+-------+------+
| - เครื่องจักร         | 24    | 27    | 6     | 25    |       |      |
|                    | ธ.ค.  | ธ.ค.  | มิ.ย.  | ม.ค.  |       |      |
|                    | 2546  | 2549  | 2550  | 2554  |       |      |
+--------------------+-------+-------+-------+-------+-------+------+
| - ภาษีเงินได้         | 7     | 14    | 18    | 13    | ย     | 17   |
|                    | ต.ค.  | พ.ค.  | ต.ค.  | พ.ค.  | ังไม่ได | ก.ย. |
|                    | 2547  | 2551  | 2550  | 2554  | ้ใช้สิทธิ | 2556 |
+--------------------+-------+-------+-------+-------+-------+------+

รายได้ของบริษัทฯสำหรับปีจำแนกตามกิจการที่ได้รับการส่งเสริมและไม่ได้รับการส่งเสริมสามารถสรุปได้ดังต่อไปนี้

(หน่วย: พันบาท)

  ---------------- ------------------------ ----------- -------------------------- --------- ----------- -----------
                   กิจการรวมที่ได้รับการส่งเสริม               กิจการรวมที่ไม่ได้รับการส่งเสริม             รวม         

                   2556                     2555        2556                       2555      2556        2555

  รายได้จากการขาย                                                                                         

  ในต่างประเทศ      7,611,174                7,203,060   127,666                    189,429   7,738,840   7,392,489

  รายได้อื่น          1,143,546                908,742     8,096                      218       1,151,642   908,960

  รวมรายได้         8,754,720                8,111,802   135,762                    189,647   8,890,482   8,301,449
  ---------------- ------------------------ ----------- -------------------------- --------- ----------- -----------

รายการธุรกิจกับกิจการที่เกี่ยวข้องกัน

ในระหว่างปี บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน
รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น
ซึ่งเป็นไปตามปกติธุรกิจโดยสามารถสรุปได้ดังนี้

(หน่วย: ล้านบาท)

  -------------------------- ------------- ------- -------------------- ------- ------------------------
                             งบการเงินรวม           งบการเงินเฉพาะกิจการ           นโยบายการกำหนดราคา

                             2556          2555    2556                 2555    

  รายการธุรกิจกับบริษัทย่อย                                                           

  (ตัดออกจากงบการเงินรวมแล้ว)                                                      

  ขายสินค้าและวัตถุดิบ            -             -       1                    16      ต้นทุนบวกกำไรส่วนเพิ่มร้อยละ
                                                                                0.5

  ซื้อวัตถุดิบ                    -             -       525                  525     ต้นทุนจริง

  ค่าใช้จ่ายในการจัดหาวัตถุดิบ      -             -       75                   69      ตามค่าใช้จ่ายที่เกิดขึ้นจริง

  ดอกเบี้ยรับ                   -             -       -                    1       ร้อยละ 2.00 ต่อปี
  -------------------------- ------------- ------- -------------------- ------- ------------------------

  ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 ธันวาคม 2556 และ 2555
  มีรายละเอียดดังนี้

(หน่วย: พันบาท)

  ---------------------------- ------------- ---------- -------------------- -----------
                               งบการเงินรวม              งบการเงินเฉพาะกิจการ   

                               2556          2555       2556                 2555

  ลูกหนี้การค้า - บริษัทย่อย (หมายเหตุ                                               
  10)                                                                        

  บริษัทย่อย                      -             -          113,380              103,892

  หัก: ค่าเผื่อหนี้สงสัยจะสูญ          -             -          (113,380)            (103,606)

  รวมลูกหนี้การค้าบริษัทย่อย - สุทธิ    -             -          -                    286

  ลูกหนี้อื่น - บริษัทย่อย                                                           

  บริษัทย่อย                      -             -          34,200               61,430

  หัก: ค่าเผื่อหนี้สงสัยจะสูญ          -             -          (4,538)              (4,234)

  รวมลูกหนี้อื่น - บริษัทย่อย - สุทธิ    -             -          29,662               57,196

  เจ้าหนี้การค้า - บริษัทย่อย                                                       
  (หมายเหตุ 16)                                                               

  บริษัทย่อย                      -             -          189,316              143,422

  รวมเจ้าหนี้การค้า - บริษัทย่อย      -             -          189,316              143,422
  ---------------------------- ------------- ---------- -------------------- -----------

13.2 งบแสดงฐานะการเงินตารางสรุปงบการเงิน

ตารางแสดงงบดุล งบกำไรขาดทุน และงบกระแสเงินสด โดยเปรียบเทียบระยะเวลา 3 ปี

บริษัท เอสวีไอ จำกัด (มหาชน)

ณ วันที่ 31 ธันวาคม

งบการเงินรวม

(หน่วย : บาท)

[]

งบแสดงฐานะการเงิน (ต่อ)

(หน่วย : บาท)

[]

งบแสดงฐานะการเงิน (ต่อ)

บริษัท เอสวีไอ จำกัด (มหาชน)

ณ วันที่ 31 ธันวาคม 2556

งบการเงินรวม

(หน่วย : บาท)

[]

งบกำไรขาดทุน

บริษัท เอสวีไอ จำกัด (มหาชน)

สำหรับปีสิ้นสุดวันที่ วันที่ 31 ธันวาคม

งบการเงินรวม

(หน่วย : บาท)

[]

งบกระแสเงินสด

บริษัท เอสวีไอ จำกัด (มหาชน) สำหรับปีสิ้นสุด วันที่ 31 ธันวาคม

งบการเงินรวม

(หน่วย : บาท)

[]

งบกระแสเงินสด (ต่อ)

บริษัท เอสวีไอ จำกัด (มหาชน) สำหรับปีสิ้นสุด วันที่ 31 ธันวาคม

งบการเงินรวม

(หน่วย : บาท)

  []

14. ผลการดำเนินงาน การวิเคราะห์ฐานะทางการเงิน และฐานะทางการเงิน

ผลการดำเนินงานและการวิเคราะห์ฐานะทางการเงิน

ปี 2556 นับว่าเป็นปีที่มีผลประกอบการที่แข็งแกร่ง
ทำให้มั่นใจได้ว่าบริษัทฯจะสามารถเติบโตได้อย่างต่อเนื่องในปี 2557 บริษัทฯ
พร้อมที่จะก้าวไปสู่ความสำเร็จ โดยมีผลประกอบการที่เติบโตและยั่งยืนในอนาคต
ถึงแม้ว่าจะมีสิ่งท้าทายต่างๆเพิ่มขึ้น อีกทั้งความผันผวนของเศรษฐกิจโลกที่มีมายาวนานก็ตาม

ยอดขายรวมทั้งหมดในปี 2556 มีจำนวน 8,006 ล้านบาท (261 ล้านเหรียญสหรัฐ)
เพิ่มขึ้นจากปีก่อน ซึ่งมียอดขายรวม 7,704 ล้านบาท (249 ล้านเหรียญสหรัฐ) หรือในอัตราร้อยละ
4 สืบเนื่องจากแนวโน้มของตลาดที่ดีขึ้น ประกอบกับเริ่มมีการผลิตผลิตภัณฑ์ของลูกค้ารายใหม่ๆ
ในช่วงปลายปี ผลิตภัณฑ์ที่มียอดขายเติบโตในปีนี้ได้แก่
กล้องโทรทัศน์วงจรปิดระบบวีดิโอเครือข่ายระบบดิจิตอล ผลิตภัณฑ์ทางโสตวีดีทัศน์
และผลิตภัณฑ์เครื่องมือแพทย์

เมื่อเทียบกับยอดขายปี 2554 ที่มียอดขายรวม 8,445 ล้านบาท (279 ล้านเหรียญสหรัฐ)
ยอดขายปี 2556 ลดลงเป็นจำนวน 439 ล้านบาท เนื่องจากบริษัทฯ
อยู่ในระยะเริ่มฟื้นตัวจากอุทกภัย

กำไรเบื้องต้นรวมของทั้งปี 2556 มีจำนวน 774 ล้านบาท หรือร้อยละ 10 ของรายได้
เมื่อเปรียบเทียบกับกำไรเบื้องต้นรวมของปีก่อน ซึ่งมีจำนวน 751 ล้านบาท
กำไรเบื้องต้นรวมของบริษัทฯ ในปีนี้ เพิ่มขึ้นจากปีก่อนในอัตราร้อยละ 3
เมื่อเปรียบเทียบกับกำไรเบื้องต้นรวมของปี2554 ซึ่งมีจำนวน 1,083 ล้านบาท ลดลงเป็นจำนวน
309 ล้านบาท สืบเนื่องจากการเสียลูกค้ารายใหญ่ 1 ราย เนื่องจากผลกระทบจากอุทกภัย บริษัทฯ
ได้ลูกค้ารายใหม่มาเพิ่มในปี 2556 หลายราย แต่อยู่ในช่วงเริ่มการผลิต
ประกอบกับค่าเสื่อมราคาที่เพิ่มขึ้นด้วยมีเครื่องจักรใหม่เข้ามาแทนเครื่องจักรเดิม

ค่าใช้จ่ายในการขายและการบริหารเฉพาะของบริษัทฯ และงบการเงินรวมปี 2556 มีจำนวน 271
ล้านบาท และ 347 ล้านบาท หรือในอัตราร้อยละ 3.5 และ 4.3 ของรายได้ ตามลำดับ
ค่าใช้จ่ายในการขายและการบริหารจากงบการเงินรวมของบริษัทฯ ปี 2556 เมื่อเทียบกับปี 2555
และปี 2554 เพิ่มขึ้น 25 ล้านบาท และ 43 ล้านบาท ตามลำดับ สืบเนื่องจากค่าเสื่อมราคา
และค่าที่ปรึกษาเกี่ยวกับการดำเนินการขอเงินทดแทนความเสียหายจากอุทกภัย

กำไรสุทธิของบริษัทฯ ตามงบการเงินรวม และงบการเงินเฉพาะกิจการปี 2556 มีจำนวน 1,623
ล้านบาท และ 1,617ล้านบาทตามลำดับ กำไรสุทธิตามงบการเงินรวมจากการดำเนินงานปกติ
(โดยไม่รวมรายรับค่าสินไหมทดแทนชดเชยความเสียหายจากอุทกภัยจากบริษัทประกันภัยจำนวน
1,063 ล้านบาท และรายจ่ายจากการด้อยค่าจากเงินลงทุนในประเทศจีนจำนวน 97 ล้านบาท )
มีจำนวน 657 ล้านบาท เป็นร้อยละ 8 ของยอดขาย เมื่อเทียบกับกำไรสุทธิตามงบการเงินรวมปี
2555 มีจำนวน 1,250 ล้านบาท เพิ่มขึ้นเป็นจำนวน 373 ล้านบาท หรือคิดเป็นร้อยละ 30
ส่วนที่ทำให้กำไรสุทธิเพิ่มขึ้นอย่างมีนัยสำคัญคือเงินที่ได้รับจากค่าสินไหมทดแทนชดเชยความเสียหายจากอุทกภัย
เมื่อเทียบกับงบการเงินรวมปี 2554 ซึ่งมีผลขาดทุนสุทธิจำนวน 1,275 ล้านบาท
ในกรณีที่กำไรสุทธิไม่รวมค่าเสียหายจากเหตุการณ์อุทกภัยจำนวน 1,974 ล้านบาท บริษัทฯ
จะมีกำไรสุทธิรวมจากการดำเนินงานในปี 2554 เป็นจำนวน 699 ล้านบาท หรือในอัตราร้อยละ 8
ของยอดขาย ซึ่งเป็นอัตราเดียวกับผลประกอบการปี 2556

ฐานะทางการเงิน

สินทรัพย์

ฐานะทางการเงินของบริษัทฯ จากงบการเงินรวม ณ สิ้นปี 2556 มียอดสินทรัพย์รวมทั้งสิ้นจำนวน
6,492 ล้านบาท เพิ่มขึ้นจากสิ้นปีก่อนร้อยละ 31 สืบเนื่องจากการเพิ่มขึ้นของเงินสด
และลูกหนี้การค้า เงินสดคงเหลือ ณ วันสิ้นปีมียอดสูงกว่าเงินสดคงเหลือปีก่อนๆ โดยมีเป็นจำนวน
1,949 ล้านบาท หรือเพิ่มจากปี 2555 ร้อยละ 151 ส่วนลูกหนี้การค้ามีจำนวน 1,960 ล้านบาท
เพิ่มขึ้นจากปีก่อนร้อยละ 30 สำหรับสินค้าคงคลัง มีจำนวน 1,191 ล้านบาท
มีจำนวนใกล้เคียงกับปีก่อน ทั้งนี้บริษัทฯ มีนโยบายการตั้งค่าเผื่อสินค้าล้าสมัยแบบระมัดระวัง
โดยมีการตั้งค่าเผื่อดังกล่าวสำหรับสินค้าคงเหลือที่มีอายุเกิน 1 ปีขึ้นไป อย่างไรก็ตาม บริษัทฯ
จะพยายามขายสินค้าคงเหลือดังกล่าวออกไปแม้ว่าจะได้ตั้งค่าเผื่อสินค้าล้าสมัยไว้แล้วก็ตาม
สำหรับฐานะทางการเงินเฉพาะกิจการ มียอดสินทรัพย์รวมทั้งสิ้นจำนวน 6,433 ล้านบาท
เปรียบเทียบกับปีก่อนมีจำนวน 4,840 ล้านบาท

ฐานะทางการเงินเฉพาะของบริษัทฯ และงบการเงินรวม ณ 31 ธันวาคม 2556 เมื่อเทียบกับปี
2554 เพิ่มขึ้นจากสิ้นปี 2554 เป็นจำนวน 2,465 ล้านบาท และ 2,538 ล้านบาท ตามลำดับ
ยอดสินทรัพย์ของงบการเฉพาะของบริษัทเพิ่มขึ้นในอัตราร้อยละ 62
สืบเนื่องจากการเพิ่มขึ้นของเงินสดและรายการเทียบเท่าเงินสดเป็นจำนวน 782 ล้านบาท
ลูกหนี้การค้าเพิ่มขึ้นจำนวน 1,373 ล้านบาท ด้วยในปี 2554 ลูกค้าชำระค่าสินค้าบริษัทฯ
ก่อนกำหนด เพื่อช่วยเหลือบริษัทฯ กรณีประสบอุทกภัย ในปี 2556 บริษัทฯ ได้ลงทุนในเครื่องจักร
และปรับปรุงอาคาร จำนวน 137 ล้านบาท

สภาพคล่อง

ในปี 2556 บริษัทฯ มีกระแสเงินสดสุทธิจากกิจกรรมดำเนินงานของงบการเงินเฉพาะบริษัทฯ
และงบการเงินรวม จำนวน 1,594 ล้านบาท และ 1,624 ล้านบาท เพิ่มขึ้นจากปี 2555
เป็นจำนวน 1,381 ล้านบาท และ 1,461 ล้านบาท ตามลำดับ
เนื่องจากได้รับค่าสินไหมทดแทนชดเชยความเสียหายจากอุทกภัยจากบริษัทประกันภัยจำนวน 1,063
ล้านบาท และจากการที่สามารถขยายระยะเวลาการชำระเงินค่าสินค้าเพิ่มขึ้นอีก 17 วัน
ทำให้เงินสดคงเหลือเพิ่มขึ้นเป็นจำนวน 371 ล้านบาท

เมื่อเทียบกับกระแสเงินสดสุทธิจากกิจกรรมดำเนินงานของงบการเงินเฉพาะบริษัทฯ และ
งบการเงินรวมปี 2554 ซึ่งมีจำนวน 997 ล้านบาท และ 1,036 ล้านบาท ปี 2556 เพิ่มขึ้นจากปี
2554 เป็นจำนวน 597 ล้านบาท และ 588 ล้านบาท ตามลำดับ ส่วนแตกต่างที่มีนัยสำคัญคือปี
2556 การบริหารสินค้าคงคลัง และเจ้าหนี้การค้ามีประสิทธิภาพเพิ่มขึ้น

หนี้สิน

ยอดหนี้สินรวมจากงบการเงินรวมของบริษัทฯปี 2556 มีจำนวน 2,243 ล้านบาท
ลดลงจากจำนวนหนี้สินรวมของสิ้นปีก่อนเป็นจำนวน 172 ล้านบาท เนื่องด้วยบริษัทฯ
ได้ชำระเงินกู้ระยะสั้นและระยะยาวเป็นจำนวนเงิน 646 ล้านบาท
แต่มีเจ้าหนี้การค้าเพิ่มขึ้นเป็นจำนวน 249 ล้านบาท และสำรองเงินปันผลที่จ่าย มกราคม 2557
จำนวน 158 ล้านบาท บริษัทฯแสดงฐานะทางการเงินที่แข็งแกร่ง โดยไม่มีภาระหนี้สินทางการเงิน
ณ วันสิ้นปีนี้

เมื่อเทียบกับยอดหนี้สินรวมของงบการเงินเฉพาะบริษัทฯและงบการเงินรวมปี 2554 ซึ่งมีจำนวน
2,630 ล้านบาท และ 2,704 ล้านบาท ยอดหนี้สินงบการเงินรวมปี 2556
ลดลงจากจำนวนหนี้สินรวมของปี 2554 จำนวน 408 ล้านบาทและ 461 ล้านบาท ตามลำดับ
เนื่องด้วยชำระเงินกู้ในปี 2556 ตามที่กล่าวข้างต้น

ส่วนของเจ้าของ

ส่วนของผู้ถือหุ้นจากงบการเงินรวม ณ 31 ธันวาคม 2556 มีจำนวน 4,249 ล้านบาท
เมื่อเทียบกับสิ้นปีก่อนที่มีส่วนของผู้ถือหุ้นเป็นจำนวน 2,525 ล้านบาท เพิ่มขึ้นเป็นจำนวน 1,724
ล้านบาท หรือในอัตราร้อยละ 68
สืบเนื่องจากการเพิ่มขึ้นของกำไรสุทธิจากผลการดำเนินงานในปีนี้จำนวน 1,623 ล้านบาท
และการใช้สิทธิซื้อหุ้นสามัญของใบสำคัญแสดงสิทธิ (ESOP-5) จำนวน 38 ล้านบาท

เมื่อเปรียบเทียบกับสิ้นปี 2554 ซึ่งมีส่วนของผู้ถือหุ้นงบการเงินเฉพาะกิจการและงบการเงินรวม
จำนวน 1,337 ล้านบาท และ 1,250 ล้านบาท ปี 2556 เพิ่มขึ้นจากสิ้นปี 2554 เป็นจำนวน
2,874 ล้านบาท และ 2,999 ล้านบาทตามลำดับ ซึ่งการเพิ่มส่วนของผู้ถือหุ้นของงบการเงินรวม
สืบเนื่องจากผลประกอบการสุทธิในปี 2555 และ ปี 2556 จำนวน 1,250 ล้านบาท และ 1,623
ล้านบาท ตามลำดับ

สรุปข้อมูลสำคัญทางการเงินจากงบการเงินรวม

รายได้จากการขายกำไรเบื้องต้น อัตรากำไรเบื้องต้นและกำไรสุทธิต่อรายได้

(หน่วยเป็น: ล้านบาท) (หน่วยเป็น: เปอร์เซ็นต์)

[]

งบดุล

[]

อัตราส่วนสำคัญทางการเงิน

[]